Сөз

Сөз (, ) – зат пен құбылыстың атын, түр-түсін, сапалық белгісін, амалын, қимыл-әрекетін таңбалаушы негізгі мағыналық-құрылымдық бірлік. Болмыстың тілдік атауы ретінде дыбыс пен мағына тұтастығынан тұрады. Сөзді құраушы бірлік – дыбыс, ал мағына – сөздің ішкі мәні, мазмұны. Дыбыстық құрылым сөздің ішкі мәніне, ұғымға бағынышты болады. Сөз – тілдік категория, ұғым – логикалық категория. Ұғым сөз арқылы айтылады, бірақ сөз тілдегі барлық ұғымдарды білдіре бермейді. Одағай, шылау сөздерде мағына болғанмен, олардың ұғымға қатысы болмайды. Сөздің негізгі белгілері: # Құрылымдық тұтастығы: яғни, сөз белгілі бір дыбыс жиынтығынан тұрып, дайын күйінде жұмсалады; # Семантикалық тұтастығы: құрамында қанша буын не сөз болғанына қарамастан бір ұғымды анықтап, бір мағына береді; # Грамматикалық тұтастығы: сөз ішкі мағыналық құрылымына қарай грамматикалық топтарға бірігіп, грамматикалық категориялар негізінде түрленеді; # Танымдық тұтастығы: сөздің ішкі мағыналық құрылымы халықтық дүниетаным негізінде анықталады. Ішкі мағыналық құрылымы мен қызметіне қарай сөздер атау және көмекші сөздер болып бөлінеді. Атау сөздер зат пен құбылысты, болмысты оның ерекше белгілері арқылы таңбалайды; көмекші сөздерде мұндай атауыштық қабілет жоқ, олар қызметтік-грамматикалық мәнге ие. Сөздің лексикалық және грамматикалық мағыналары болады. Тілді жүйелі құрылым ретінде зерттеу сөзді анықтаудың төмендегідей міндеттерін көрсетеді: сөзді тілдік бірлік ретінде тану; оны анықтаудың негізгі шарттарын айқындау; сөздің мағыналық жағын зерделеу; лексиканың жүйелілігін зерттеу; сөздің лебіз бен мәтіндік бірлік ретіндегі ерекшелігін тану. Сөз жүйелі құрылым ретінде түрлі бағыттағы зерттеу нысаны болып табылады. Сөздер семантикалық-грамматикалық белгілері (сөз таптары), сөзжасамдық байланыстары (сөзжасамдық ұя), семантикалық қатынастары, мағыналық, концептік өрістері арқылы өзіндік тілдік жүйелерді құрайды. Лексика Лексика – бір тілдегі сөздердің жиынтығы. Қазақ тілінде лексика сөздік құрам деген ұғымды білдіреді. Тілдің лексикасын, сөздік құрамды тіл білімінің лексикология ғылымы зерттейді. Лексикология семасиология, этимология, фразеология, диалектология т.б. тарауларға бөлінеді. Лексикологияның ең басты зерттеу нысаны – сөз. Сөз белгілі ұғым атауы болып, әр алуан мағынаны білдіреді. Қазақ тілінде лексикалық мағынасы жоқ сөздер де кездеседі. Мысалы, қаралы, сияқты, бірге, дейін, кейін, секілді, соң, таман, тарта, үшін. Бұл сөздер жеке тұрғанда ешқандай мағынаға ие бола алмайды, мағынасы бар сөздермен тіркесіп қолданылады. Мысалы, жүз қаралы, батыр сияқты, анасымен бірге, мектепке дейін, дайындықтан кейін, әкесі секілді, үйге таман, мыңға тарта, туған жер үшін. Көмекші есімдер зат есім сияқты түрленіп қолданылады. Мысалы, Ауылдың жанында бір қора мал жайылып жүр. Ауылдың жанында – қайда? – пысықтауыш. Сонымен қатар, жеке тұрғанда толық мағынасы болмайтын, сөйлем мүшесінің қызметін атқара алмайтын, алдындағы есім сөзге көмекшілік қызмет атқаратын сөздер де кездеседі. Ондай сөздер көмекші есімдер деп аталады. Көмекші есімдер зат есіммен ілік септігі арқылы байланысады, яғни, зат есім ілік септігінде, көмекші есім тәуелдік жалғауында келеді. Мысалы, қаланың сырты, жердің асты, үстелдің үсті, мектептің алды, дүкеннің қасы, үйдің жаны, ауылдың маңы, ыдыстың тү(п)бі, көшенің арасы, бөлменің іші. Қазақ тілінде сөздер тура және ауыспалы мағынада қолданылады. Сөздердің тура мағынасы – сөздің бастапқы, негізгі мағынасы. Тура мағына заттың немесе құбылыстың атын тура атап көрсетеді. Мысалы, адамның аяғы, адамның қолы, адамның көзі, ыдыстың түбі, қыздың төркіні, қоянның құлағы, суық жел, биік тау, жылы киім.т.б. Ауыспалы мағына – сөздің тура мағынасының негізінде қалыптасқан, ойды көркемдеп жеткізу үшін қолданылатын келтірінді мағына. Мысалы, күннің көзі, жұмыстың аяғы, әңгіменің басы, сөздің төркіні, қазанның құлағы, суық хабар, биік мақсат, жылы сөз. Топтастырылуы Сөзді топтастыру принципі үш түрлі болады: * лексикалық-семантикалық сипаты; * синтаксистік қызметі; * морфологиялық белгісі. Сөз таптары Сөздер лексикалық мағынасына қарай бірнеше сөз таптарына топтастырылады. Сөз табы – лексика-грамматикалық сипаттары мен белгілері ортақ болып келетін сөздер тобы. Қазақ тілінде 9 сөз табы бар. Құрамына қарай Сөздер құрамына қарай дара сөздер мен күрделі сөздер болып екіге бөлінеді. Қолданылуына қарай * Жалпы қолданыстағы сөздер – халықтың тұрмыстық өмірінде қолданылатын сөздер. * Көнерген сөздер – қолданыстан шығып қалған, тарихи аңыздар мен шығармаларда кездесетін сөздер. Өз кезегінде, көнерген сөз архаизм және историзм сөздер болып екіге бөлінеді. * Неологизм – жаңа технологиялар мен техниканың, ғылым ауқымының кеңеюі әсерінен қолданысқа енген жаңа сөздер. * Кәсіби сөздер – белгілі бір шаруашылық, не еңбек саласына қатысты, сол кәсіптің мамандарына түсінуге қиындық тудырмайтын сөздер. * Эвфемизм – құлаққа жағымсыз, дөрекі естілетін сөздерді мағыналас жұмсақ та мәдениетті сөздерге айналдырып қолдану. * Дисфемизм – мәдениетсіз, дөрекі, тыңдаушы құлағына түрпідей тиетін сөздер. Сөздің технологиядағы қолданылуы # Таңба ретінде пайдаланылатын бедербелгі тізбегі; # Абстрактілік алфавиттегі символдар тізбегі; # Грамматиканы тудырушы негізгі алфавиттегі символдар тізбегі; кейбір алфавиттегі мағыналық мәні бар символдар тізбекшесі; табиғи тілдің сөзін өзінің формасымен ұқсататын лексема; # Табиғи тіл сөзі; # Жадтың бір ұяшығына ғана орналастырылатын және біртұтас қарастырылатын биттер немесе символдар жинағы. Сөз команда/командаларды және алфавиттік-цифрлық ақпаратты өрнектеуге пайдаланылады, ал ұзындығы тұрақты да, айнымалы да болады. Тағы қараңыз: * Сөз айшықтары * Сөз варианттары * Сөзге морфемдік талдау * Қаратпа сөз * Сөздердің байланысу тәсілдері * Сөздердің байланысу формалары * Сөздердің орын тәртібі * Сөздік * Сөздік ұя * Сөздің қызметі * Сөздің лексикалық мағынасы * Сөздің негізі * Сөздің ішкі формасы * Сөзжасам * Сөз қолданыс * Сөз құрамы * Сөз мәдениеті * Сөз таптары * Сөзтұлға * Сөз тіркесі * Сөз енгізу * Сөз синтезі * Сөйлем * Модаль сөз * Сөз табы * Ділмәр сөз * Дәйек сөз * Қыстырма сөз * Төл сөз * Төлеу сөз * Етістікті сөз тіркестері * Қосалқы сөз * Есімді сөз тіркестері * Байырғы сөз * Қос сөз * Басқарушы сөз * Индекстік сөз * Қарапайым сөз * Сөз бостандығы * Қысқарған сөз * Машиналық сөз * Алғы сөз * Бөгде сөз * Басқаратын сөз * Туынды сөз * Резервтелген сөз * Сөз қолданылуы * Сөз тіркесінің сыртқы формасы * Сөзбе-сөз аударма * Сөз түбірі * Сөз қолдану ерекшеліктері * Еліктеу сөз * Ақындармен сөз жарыстыру * Даналардан шыққан сөз * Электронды пошта * Сөз енгізу құрылғысы Дереккөздер